Middelsstore, spinkle, mørke bladbiller, beina og noen ganger også hode og pronotum er rødlige. Antennene er tynne, vanligvis litt lengre enn kroppen. Hodet er forholdsvis stort og bredt (bredere enn pronotum), med utstående fasettøyne. Pronotum er firkantet, gjerne lengre enn bredt, mye smalere enn dekkvingene, som er jevnbrede eller litt utvidete bakover med tydelige lengdefurer. Beina er forholdsvis lange og slanke.